《衡江逢陆子羽之江西赋别》
清代·欧阳辂

衡山弄影清湘水，一朵青烟沈水底。江头秋月送归人，尽夜舟行雁声里。

衡阳东行望庐山，长江路绕长云间。北风吹衣岁欲晏，陆郎去矣何时还。

作者简介：（1767—1841）湖南新化人，原名绍洛，字念祖，一字礀东。乾隆五十九年举人。博学多才，读书过目不忘。少孤贫，非其力不食。客游南北，性野逸，岸然公卿。工诗。有《礀东诗钞》。